PATVIRTINTA

Šilutės r. Vilkyčių pagrindinės mokyklos

direktoriaus 2021 m. gegužės 3 d.

įsakymu Nr. V1- 49

**ŠILUTĖS R. VILKYČIŲ PAGRINDINĖS MOKYKLOS KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Šilutės r. Vilkyčių pagrindinės mokyklos korupcijos prevencijos programa (toliau – Programa) parengtavadovaujantis Lietuvos Respublikos korupcijos prevencijos įstatymu, Lietuvos Respublikos nacionalinės kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“.

2. Korupcijos prevencijos programos paskirtis – užtikrinti ilgalaikę, veiksmingą ir kryptingą korupcijos prevencijos ir kontrolės sistemą Šilutės r. Vilkyčių pagrindinėje mokykloje (toliau – Mokykla).

3. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešesnę mokyklos darbuotojų, dirbančių pagal darbo sutartis, veiklą.

4. Programos strateginės kryptys – korupcijos prevencija ir antikorupcinis švietimas bei informavimas.

5. Pagrindinės Programoje vartojamos sąvokos:

5.1. **korupcija** – bet koks asmenų, dirbančių mokykloje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

5.2. **korupcijos prevencija** – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo;

5.3. **korupcinio pobūdžio nusikalstamos veikos** – kyšininkavimas, tarpininko kyšininkavimas, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą;

5.4. kitos Programoje vartojamos sąvokos suprantamos taip, kaip jos apibrėžtos Lietuvos Respublikos korupcijos prevencijos įstatyme (Žin., 2002, Nr. 57-2297) ir kituose teisės aktuose.

6. Programa įgyvendinama pagal Šilutės r. Vilkyčių pagrindinės mokyklos korupcijos prevencijos programos įgyvendinimo priemonių planą (toliau – Priemonių planas).

**II SKYRIUS**

**APLINKOS ANALIZĖ**

7. Mokykla - Savivaldybės biudžetinė įstaiga, savo veiklą grindžia, įgyvendindama 2013-2022 metų valstybinės švietimo strategijos nuostatas, vadovaudamasi Lietuvos Respublikos Konstitucija, Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos švietimo ir mokslo ministro įsakymais, Savivaldybės tarybos sprendimais, mero potvarkiais, Savivaldybės administracijos direktoriaus, savivaldybės administracijos Švietimo ir kultūros skyriaus vedėjo įsakymais.

8. Pagrindinės veiklos rūšys – ikimokyklinio, priešmokyklinio, pradinio, pagrindinio, neformaliojo švietimo programų įgyvendinimas.

9. Vykdydama pagrindines veiklas, Mokykla išduoda pradinio, pagrindinio išsilavinimo pažymėjimus, pradinio ir pagrindinio ugdymo pasiekimų pažymėjimus, mokymosi pasiekimų pažymėjimus. Išduodant šiuos dokumentus, laikomasi griežtos atsiskaitomybės Šilutės rajono savivaldybės administracijos Švietimo ir kultūros skyriui.

10. Direktorius kasmet atsiskaito už ūkinę - finansinę veiklą mokyklos tarybai, mokyklos bendruomenei. Mokyklos bendruomenė ir mokyklos taryba kasmet informuojama apie metinį biudžetą, dalyvauja planuojant mokyklos biudžeto poreikį, sprendžiant lėšų taupymo klausimus. Mokyklos veiklos ataskaitos kasmet pateikiamos mokytojų tarybai, mokyklos tarybai. Tokia pat tvarka atsiskaitoma ir už paramos lėšų, specialiųjų programų lėšų ir lėšų, skirtų mokinių pažintinei veiklai, profesiniam informavimui ir konsultavimui panaudojimą.

11. Direktorius ir mokyklos darbuotojai, turintys administravimo įgaliojimus, pateikia privačių interesų deklaracijas.

12. Kasmet mokslo metų pradžioje mokiniai ir mokinių tėvai supažindinami su mokinių pažangos ir pasiekimų vertinimo tvarka. Antikorupcinio švietimo temos integruojamos į ekonomikos ir verslumo, istorijos, pilietiškumo pagrindų, dorinio ugdymo (etikos) mokomuosius dalykus, klasės valandėles, mokyklos renginius.

13. Dalies mokyklos darbuotojų darbo pobūdis ir suteikti įgaliojimai gali sudaryti sąlygas korupcijai įstaigoje. Siekiant sumažinti tokią galimybę Centrinėje viešųjų pirkimų sistemoje skelbiama planuojamų metinių pirkimų suvestinė.

**III SKYRIUS**

**PROGRAMOS TIKSLAI IR UŽDAVINIAI**

14. **Programos tikslai:**

14.1. siekti mažinti korupcijos pasireiškimo galimybių atsiradimą;

14.2. užtikrinti skaidrią ir veiksmingą veiklą mokykloje;

14.3. ugdyti mokinių ir mokyklos darbuotojų antikorupcines nuostatas, nepakančią korupcijos augimui pilietinę poziciją.

15. **Korupcijos tikslams pasiekti numatomi uždaviniai:**

15.1. didinti teisėkūros proceso viešumą ir skaidrumą;

15.2. užtikrinti efektyvų numatytų priemonių įgyvendinimą ir priemonių plano įgyvendinimo administravimą;

15.3. siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

15.4. didinti antikorupcinio švietimo sklaidą mokykloje;

15.5.supažindinti mokinius su savivaldos principais ir skatinti juos būti aktyviais visuomenės nariais.

15.6. sudaryti sąlygas darbuotojams dalyvauti mokymuose, seminaruose korupcijos prevencijos klausimais.

**IV SKYRIUS**

**KORUPCIJOS PREVENCIJOS PRINCIPAI**

16. Korupcijos prevencija įgyvendinama vadovaujantis šiais principais:

16.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų;

16.2. visuotinio privalomumo – korupcijos prevencijos subjektais gali būti visi asmenys;

16.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

16.4. pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo, jei mokykla pagal savo kompetenciją įgaliota įgyvendinti tokius pasiūlymus.

**V SKYRIUS**

**SIEKIAMI REZULTATAI IR VERTINIMO KRITERIJAI**

17. Siekiami rezultatai:

17.1. sumažinti korupcijos pasireiškimo tikimybę;

17.2. padidinti nepakantumą korupcijai;

17.3. pagerinti korupcijos prevencijos organizavimą mokykloje;

17.4. padidinti visuomenės pasitikėjimą mokykla.

18. Programos rezultatyvumas nustatomas vadovaujantis kiekybės ir kokybės rodikliais:

18.1. įvykdytų programos įgyvendinimo plano priemonių skaičius;

18.2. atliktų korupcijos pasireiškimo tikimybės vertinimų skaičius;

18.3. asmenų, pranešusių apie korupcijos pobūdžio teisės pažeidimus, skaičiaus pokytis;

18.4. oficialių pranešimų apie įtariamus pažeidimus ir ištirtų pažeidimų santykis;

18.5. organizuotų seminarų, mokymų ir dalyvavusių juose asmenų skaičius.

19. Kiekviena Programos įgyvendinimo priemonių Plano priemonė vertinama pagal Programos Priemonių plane nustatytus vertinimo kriterijus.

**VI SKYRIUS**

**PROGRAMOS ADMINISTRAVIMAS**

20. Už Programos įgyvendinimą atsakingas Mokyklos direktoriaus įsakymu paskirtas asmuo, atsakingas už Programos įgyvendinimo organizavimą ir už korupcijos prevenciją bei kontrolę.

21. Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai.

22. Programos ir jos priemonių įgyvendinimo plano projektą rengia Mokyklos asmuo, atsakingas už korupcijos prevenciją.

23. Mokyklos prevencijos programą tvirtina mokyklos direktorius.

**VII SKYRIUS**

**BAIGIAMOSIOS NUOSTATOS**

24. Šilutės r. Vilkyčių pagrindinės mokyklos korupcijos prevencijos programa ir jos Priemonių planas gali būti atnaujinami per visą jų įgyvendinimo laikotarpį.

25. Programa įgyvendinama pagal Programos įgyvendinimo Priemonių planą (priedas).

26. Už konkrečių Programos priemonių įgyvendinimą atsako Priemonių plane nurodyti vykdytojai.

27. Programa skelbiama mokyklos interneto svetainėje (<https://www.vilkyciai.silute.lm.lt>).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Šilutės r. Vilkyčių pagrindinės mokyklos korupcijos prevencijos programos

priedas

|  |  |  |  |  |
| --- | --- | --- | --- | --- |
| **Eil. Nr.** | **Priemonės pavadinimas** | **Vykdytojai** | **Vykdymo laikas** | **Įgyvendinimo vertinimo kriterijai** |
| 1. | Supažindinti mokyklos darbuotojus su mokyklos Korupcijos prevencijos programa. | Asmuo, atsakingas už korupcijos prevenciją ir kontrolę | Kasmet (rugpjūtis) | Visi mokyklos darbuotojai bus supažindinti su Korupcijos prevencijos programa. |
| 2. | Mokyklos interneto svetainėje <https://www.vilkyciai.silute.lm.lt> skelbti Korupcijos prevencijos programą ir korupcijos prevencijos programos Priemonių įgyvendinimo planą. | Asmuo, atsakingas už korupcijos prevenciją ir kontrolę, asmuo, tvarkantis mokyklos interneto svetainę. | 2021 m. gegužė | Skelbiama informacija svetainėje. Mokyklos bendruomenė ir visuomenė susipažins su Korupcijos prevencijos programa ir Programos įgyvendinimo priemonių planu. |
| 3. | Kiekvienais mokslo metais organizuoti 1-10 klasių mokiniams Tarptautinę antikorupcijos dieną mokykloje (piešinių, plakatų, rašinių konkursai, paskaitos, diskusijos ir kt.) | Direktoriaus pavaduotojas ugdymui, socialinis pedagogas, klasių vadovai | Kasmet  (gruodis) | Kiekvienais mokslo metais organizuota Tarptautinė antikorupcijos diena. Asmenų, dalyvavusių renginiuose, skaičius. Ugdomos mokinių antikorupcinės nuostatos, vykdomas antikorupcinis švietimas ir informavimas. |
| 4. | Nagrinėti gautus skundus, pranešimus, pasiūlymus apie korupcinio pobūdžio pažeidimus. | Asmuo, atsakingas už korupcijos prevenciją ir kontrolę | Pagal poreikį | Gautų ir išnagrinėtų skundų, pranešimų, pasiūlymų apie korupcinio pobūdžio pažeidimus santykis. |
| 5. | Mokyklos svetainėje mokyklos bendruomenei ir visuomenei teikti informaciją:  \*apie viešuosius pirkimus;  \*finansines ataskaitas;  \*ataskaitą apie metinį mokyklos biudžeto įvykdymą;  \*ataskaitą apie surinktas įstaigos pajamas, gautas labdaros, paramos lėšas ir jų panaudojimą. | Direktorius, Viešųjų pirkimų organizatorius, vyr. buhalteris, asmuo, tvarkantis mokyklos interneto svetainę. | Pagal duomenų teikimo grafiką | Parengtos ir laiku pateiktos informacijos į mokyklos svetainę. |
| 6. | Užtikrinti skaidrų ir racionalų viešųjų pirkimų organizavimą ir vykdymą. | Viešųjų pirkimų organizatorius, viešųjų pirkimų komisija, direktorius | Kasmet | Nėra skundų dėl viešųjų pirkimų organizavimo. Viešieji pirkimai vykdomi vadovaujantis Lietuvos Respublikos Viešųjų pirkimų įstatymu ir kitais teisės aktais. |
| 7. | Viešai skelbti mokyklos svetainėje informaciją apie pretendentų atranką laisvoms darbo vietoms užimti. | Direktorius | Pagal poreikį | Nėra skundų. Konkursai į laisvas darbo vietas vyko skaidriai. |
| 8. | Užtikrinti skaidrų mokinių PUPP, eNMPP organizavimą ir vykdymą, 1-10 klasės mokinių rezultatų fiksavimą elektroniniame dienyne. | Direktorius, direktoriaus pavaduotojas ugdymui | Kasmet | Nėra skundų. |
| 9. | Privačių interesų deklaracijų teikimas. | Direktorius, direktoriaus pavaduotojas ugdymui, ūkvedys | Kasmet | Laiku pateiktos privačių interesų deklaracijos. |
| 10. | Sudaryti sąlygas darbuotojams dalyvauti mokymuose ir seminaruose korupcijos prevencijos ir kontrolės, antikorupcinio ugdymo programos integravimo į mokomuosius dalykus ir klasės valandėles klausimais. Vykdyti informacijos sklaidą. | Direktorius | Pagal poreikį | Asmenų, dalyvavusių mokymuose antikorupcijos klausimais ir vykdę informacijos sklaidą mokyklos bendruomenėje, skaičius. |
| 11. | Integruoti antikorupcinio švietimo temas į ekonomikos ir verslumo, istorijos, pilietiškumo pagrindų, dorinio ugdymo (etikos) mokomuosius dalykus, klasės valandėles, mokyklos renginius. | Klasių vadovai, dalykų mokytojai | Kasmet | Suplanuotos ir įgyvendintos integruotos temos. Ugdomos mokinių antikorupcinės nuostatos. |
| 12. | Vykdyti antikorupcinio ugdymo programų integravimo į mokomuosius dalykus ir klasės valandėles pedagoginę stebėseną. | Direktoriaus pavaduotojas ugdymui | Kartą per metus | Vertinimo išvados |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_